

VLADA REPUBLIKE HRVATSKE

Zagreb, 30. rujna 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo kulture i medija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o davanju prethodne suglasnosti predstavniku Vlade Republike Hrvatske za prihvaćanje amandmana drugih predlagatelja na Konačni prijedlog zakona o elektroničkim medijima  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_ 2021. donijela

**Z A K L J U Č A K**

1. Daje se prethodna suglasnost predstavniku Vlade Republike Hrvatske za prihvaćanje amandmana Odbora za zakonodavstvo Hrvatskoga saboru, od 22. rujna 2021., na članak 93. Konačnog prijedloga zakona o elektroničkim medijima, Kluba zastupnika HDZ-a Hrvatskoga sabora, od 23. rujna 2021. na članke 11. i 76. Konačnog prijedloga zakona o elektroničkim medijima i Kluba zastupnika Fokusa i nezavisnih zastupnika u Hrvatskom saboru od 23. rujna 2021., na članke 15. i 21. Konačnog prijedloga zakona o elektroničkim medijima.
2. Daje se prethodna suglasnost predstavniku Vlade Republike Hrvatske za prihvaćanje amandmana Odbora za zakonodavstvo Hrvatskoga saboru, od 22. rujna 2021., na članak 27. Konačnog prijedloga zakona o elektroničkim medijima, tako da u izmijenjenom obliku glasi:

„U članak 27. iza stavka 1. dodaje se novi stavak 2. koji glasi:

„(2) Pružatelji audiovizualnih medijskih usluga na zahtjev dužni su uložiti 2 % ukupnog godišnjeg bruto prihoda u proizvodnju hrvatskih audiovizualnih djela neovisnih proizvođača ili otkupiti proizvedena hrvatska audiovizualna djela neovisnih proizvođača.

Dosadašnji stavci 2. do 5. postaju stavci 3. do 6.

U dosadašnjem stavku 3. koji postaje stavak 4. riječi „stavka 1.“ zamjenjuju se riječima „stavaka 1. i 2.“.

U dosadašnjem stavku 4. koji postaje stavak 5. riječi „stavaka 1. i 2.“ zamjenjuju se riječima „stavaka 1., 2. i 3.“.

U dosadašnjem stavku 5. koji postaje stavak 6. riječi „stavka 1.“ zamjenjuju se riječima „stavaka 1. i 2.“.

1. Daje se prethodna suglasnost predstavniku Vlade Republike Hrvatske za djelomično prihvaćanje amandmana Kluba zastupnika Fokusa i nezavisnih zastupnika u Hrvatskom saboru od 23. rujna 2021., na članak 34. Konačnog prijedloga zakona o elektroničkim medijima, u izmijenjenom obliku, tako da glasi:

„U članku 34. stavak 3. mijenja se i glasi:

„(3) Nije dopušteno oglašavanje političkih stranaka, koalicija i nezavisnih zastupnika u Hrvatskome saboru te članova predstavničkih tijela jedinica lokalne i područne (regionalne) samouprave izabranih s liste grupe birača, osim za vrijeme izborne promidžbe sukladno posebnim propisima ili posebnim propisima kojima se uređuje provedba izbora.“.“.

Klasa:

Urbroj:

Zagreb,

 PREDSJEDNIK

 mr. sc. Andrej Plenković

**OBRAZLOŽENJE**

Konačni prijedlog zakona o elektroničkim medijima raspravljen je na plenarnoj sjednici Hrvatskog sabora 23. rujna 2021. godine. Na tekst Konačnog prijedloga zakona ukupno je prispio 31 amandman, a od čega se predlaže prihvaćanje njih 7.

Amandman Kluba zastupnika Fokusa i nezavisnih zastupnika na članak 34. stavak 3. u izvornom prijedlogu glasi:

„(3) Nije dopušteno oglašavanje političkih stranaka, koalicija i nezavisnih zastupnika u Hrvatskome saboru te članova predstavničkih tijela jedinica lokalne i područne (regionalne) samouprave izabranih s liste grupe birača, osim za vrijeme izborne promidžbe sukladno posebnim propisima ili posebnim propisima kojima se uređuje provedba izbora.“.

Nakon provedenih dodatnih konzultacija predlaže se usvajanje amandmana u izmijenjenom obliku tako da stavak 3. glasi:

„(3) Nije dopušteno oglašavanje političkih stranaka, koalicija i nezavisnih zastupnika u Hrvatskome saboru te članova predstavničkih tijela jedinica lokalne i područne (regionalne) samouprave izabranih s liste grupe birača, osim za vrijeme izborne promidžbe sukladno posebnim propisima ili posebnim propisima kojima se uređuje provedba izbora.“

Ostali amandmani koji se prihvaćaju glase kako su i predloženi.